ಮೇಲೆ ಕ್ವಾಂಟಮ್ ಸಂಖ್ಯೆಗಳನ್ನು ನೋಡಿದ್ದೇವೆ. ಅವುಗಳ ಮಹತ್ವ ಇರುವುದು ಯಾವುದೇ ಒಂದು ಸ್ಥಾನದಲ್ಲಿ (ಕವಚದಲ್ಲಿ) ಎರಡು ಒಂದೇ ಕ್ವಾಂಟಮ್ ಸಂಖ್ಯೆಯಿರುವ ಎಲೆಕ್ಟ್ರಾನ್‌ಗಳು ಒಟ್ಟಿಗೆ ಇರುವುದಿಲ್ಲ ಎನ್ನುವುದರಲ್ಲಿ. ಇದನ್ನು ಪಾಲಿ ಬಹಿಷ್ಕರಣ ನಿಯಮ (ಪಾಲಿ ಎಕ್ಸ್‌ಕ್ಲುಶನ್ ಪ್ರಿನ್ಸಿಪಲ್). ಎಂದು ಕರೆಯಲಾಗಿದೆ. ಅಫ್‌ಬಾವ್ ನಿಯಮ (ಅಫ್‌ಬಾವ್ ಪದದ ಅರ್ಥ ಜರ್ಮನ್‌ನಲ್ಲಿ "ನಿರ್ಮಾಣಮಾಡು" ಎಂದು)ದ ಪ್ರಕಾರ ಹೆಚ್ಚಿನ ಶಕ್ತಿಯಿರುವ ಕಕ್ಷಕಗಳಿಗೂ ಮುನ್ನ ಕಡಿಮೆ ಶಕ್ತಿ ಇರುವ ಕಕ್ಷಕಗಳಲ್ಲಿ ಎಲೆಕ್ಟ್ರಾನ್ ಮೊದಲು ಆಕ್ರಮಿಸಿಕೊಳ್ಳುತ್ತದೆ. ವಾಸ್ತವದಲ್ಲಿ ಈ ನಿಯಮವು ಮೊದಲ 18 ಧಾತುಗಳ ತಳ ಸ್ಥಿತಿಯಲ್ಲಿ (ಗ್ರೌಂಡ್ ಸ್ಟೇಟ್) ಮಾತ್ರ ಸರಿಯಾಗಿ ಅನ್ವಯಿಸುತ್ತದೆ ಮತ್ತು ನಂತರದ 100 ಧಾತುಗಳಲ್ಲಿ ಧಾತುಗಳ ಪರಮಾಣು ಸಂಖ್ಯೆ ಹೆಚ್ಚಾದಂತೆ ಕಡಿಮೆ ಕಡಿಮೆ ಅನ್ವಯಿಸ ತೊಡಗುತ್ತದೆ. ಇದರ ಆಧುನಿಕ ರೂಪ ಮೇಡ್‌ಲಂಗ್ ನಿಯಮ (ಈ ಬಗೆಗಿನ ಚಿತ್ರಕ್ಕೆ ಎಲೆಕ್ಟ್ರಾನ್ ಕವಚಗಳಲ್ಲಿನ ಹಂಚಿಕೆ ವಿಭಾಗ ನೋಡಿ). ಇದರ ಪ್ರಕಾರ: 
ಈ ನಿಯಮವನ್ನು ಮೊದಲು ಚಾರ್ಲ್ಸ್ ಜೆನೆಟ್ 1929ರಲ್ಲಿ ಹೇಳಿದ ಮತ್ತು 1936ರಲ್ಲಿ ಇದನ್ನು ಎರ್ವಿನ್ ಮೇಡ್‌ಲಂಗ್ ಮತ್ತೆಕಂಡುಹಿಡಿದ. ಇದಕ್ಕೆ ಸೈದ್ಧಾಂತಿಕ ವಿವರಣೆಯನ್ನು ವಿ.ಎಮ್ ಕ್ಲೆಚ್ಕೊವಸ್ಕಿ ಒದಗಿಸಿದ (ಹೀಗಾಗಿ ಇದನ್ನು ಕೆಲವೊಮ್ಮೆ ಕ್ಲೆಚ್ಕೊವಸ್ಕಿ ನಿಯಮ ಎಂದು ಸಹ ಕರೆಯಲಾಗುತ್ತದೆ). ಈ ನಿಯಮಕ್ಕೆ ಕೆಲವು ಅಪವಾದಗಳೂ ಇವೆ (#ಅಪವಾದ ನೋಡಿ). 

ಹುಂಡ್‌ನ ಗರಿಷ್ಛ ಅಧಿಕತ್ವ ನಿಯಮಗಳಲ್ಲಿ ಮೊದಲನೆಯ ನಿಯಮವು ಪ್ರಮುಖವಾಗಿದೆ. ಪ್ರತಿ ಕಕ್ಷಕದಲ್ಲಿಯೂ ಎರಡು ಎಲೆಕ್ಟ್ರಾನುಗಳಿಗೆ ಅವಕಾಶವಿದೆ. ಆದರೆ ಹುಂಡ್‌ನ ನಿಯಮದ ಪ್ರಕಾರ ಉಪಕವಚದಲ್ಲಿನ ಕಕ್ಷಕಗಳಲ್ಲಿ ಎರಡೂ ಒಮ್ಮೆಲೆ ತುಂಬುವುದಿಲ್ಲ. ಮೊದಲು ಎಲ್ಲ ಕಕ್ಷಕಗಳಲ್ಲೂ ಒಂದೊಂದು ತುಂಬಿದ ನಂತರ ಎರಡನೆಯ ಎಲೆಕ್ಟ್ರಾನ್ ಸ್ಥಾನ ಆಕ್ರಮಿಸುತ್ತದೆ. ಉದಾಹರಣೆಗೆ p ಉಪಕವಚದಲ್ಲಿ ಮೂರು ಕಕ್ಷಕಗಳಿವೆ. ಅವು 2p, 2p ಮತ್ತು 2p. ಒಟ್ಟು ಆರು ಸಾಧ್ಯ ಎಲೆಕ್ಟ್ರಾನ್‌ಗಳಲ್ಲಿ ಮೂರು ತುಂಬಲ್ಪಟ್ಟಾಗ ಆ ಮೂರು ಮೂರು ಬೇರೆ ಬೇರೆ ಕಕ್ಷಗಳಲ್ಲಿ ಒಂದೊಂದು ಆಕ್ರಮಸಿಕೊಳ್ಳುತ್ತವೆ. ನಂತರದಲ್ಲಿಯೇ ಇನ್ನೊಂದು ಅವುಗಳಿಗೆ ಜೋಡಿಯಾಗುತ್ತದೆ.
ಉಲ್ಲೇಖಗಳು ಮತ್ತು ಟಿಪ್ಪಣಿಗಳು
ಆಧುನಿಕ ವ್ಯಾಖ್ಯಾನ
ಕ್ವಾಂಟಮ್ ಸಂಖ್ಯೆ ಮತ್ತು ಎಲೆಕ್ಟ್ರಾನ್ ವಿನ್ಯಾಸ
ಅಫ್‌ಬಾವ್ ಮತ್ತು ಇತರ ನಿಯಮಗಳು